**Claca**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În casa bunicilor va fi clacă mare,

bunica se pregăteşte ca de sărbătoare.

Mă trezeşte și mă smulge din a mele vise

cu figura-i luminoasă, parcă nu dormise.

Cozile bunicii poartă salbele cu cocoşei

ce scot clinchete discrete sub basmaua ei.

Şi miroase tare bine a izmă și busuioc

sau poate a iasomie că-i poartă noroc.

Eu ma uit în ochii ei cu unde albastre,

şi gândesc că-I zâna fericirii noastre.

Fugi nepotă şi-i anunţă pe vecinii mei

că-i aşteaptă Costea iară, la clacă diseară.

Buna coace acum pe vatră plăcintele dobrogene,

scoate vinul şi îl pune în urcioare, la răcoare...

Ea mai scoate din firide nuci, caise şi stafide;

ziua trece-n zbor şi seara s-adună vecinii...

Caiere de lână albă prinse-n furci, parcă îmbie

fusul firul să îl toarcă în spirale de magie.

Bărbatii curăţă harnici porumbul de pe ştiuleţi

şi mai trag cate o duşcă devenind mai vorbăreţi.

Costea le cântă din fluier şi unii mai şugubeţi

vor să-i sperie c-o mască jucând umbre pe pereţi.

Multe lămpi şi felinare noaptea luminează

pană târziu - către ziuă - când munca-ncetează.

Bunicii sunt fericiţi fiindcă treabă bună

au făcut ai lor vecini, la clacă împreună.

Au muncit şi s-au distrat şi plăcinte au mâncat;

vinul i-a înveselit au cântat. ş-au dănţuit.